CELEX: 32020D1567
Language: lt
Date: 2020-10-26 00:00:00
Title: Komisijos įgyvendinimo sprendimas (ES) 2020/1567 2020 m. spalio 26 d. dėl finansinės paramos Europos sienų ir pakrančių apsaugos nuolatiniam korpusui kurti pagal Europos Parlamento ir Tarybos Reglamento (ES) 2019/1896 61 straipsnį

2020 10 28   
               
               
                  LT
               
               
                  Europos Sąjungos oficialusis leidinys
               
               
                  L 358/59
               
            
         KOMISIJOS ĮGYVENDINIMO SPRENDIMAS (ES) 2020/1567
         2020 m. spalio 26 d.
         dėl finansinės paramos Europos sienų ir pakrančių apsaugos nuolatiniam korpusui kurti pagal Europos Parlamento ir Tarybos Reglamento (ES) 2019/1896 61 straipsnį
         EUROPOS KOMISIJA,
         atsižvelgdama į sutartį dėl Europos Sąjungos veikimo,
         atsižvelgdama į 2019 m. lapkričio 13 d. Europos Parlamento ir Tarybos reglamentą (ES) 2019/1896 dėl Europos sienų ir pakrančių apsaugos pajėgų, kuriuo panaikinami reglamentai (ES) Nr. 1052/2013 ir (ES) 2016/1624 (1), ypač į jo 61 straipsnio 4 dalį,
         kadangi:
         
                     (1)
                  
                  
                     Reglamentu (ES) 2019/1896 numatyta stiprinti Europos sienų ir pakrančių apsaugos agentūros (toliau – Agentūra) įgaliojimus ir užtikrinti būtinus pajėgumus sukuriant Europos sienų ir pakrančių apsaugos nuolatinį korpusą (toliau – nuolatinis korpusas);
                  
               
                     (2)
                  
                  
                     nuolatinį korpusą turi sudaryti valstybių narių paskirti operaciniai darbuotojai. Siekiant užtikrinti, kad valstybės narės galėtų skirti tokių darbuotojų, tikslinga sukurti finansų sistemą atitinkamų žmogiškųjų išteklių plėtojimui paremti;
                  
               
                     (3)
                  
                  
                     finansinė parama turėtų būti teikiama Agentūros mokamų metinių išmokų valstybėms narėms pasibaigus N metams forma. Agentūra taip pat turėtų turėti galimybę nepasibaigus N metams mokėti išankstinę išmoką valstybės narės prašymu;
                  
               
                     (4)
                  
                  
                     Reglamento (ES) 2019/1896 61 straipsnio 1 dalies a, b ir c punktuose nustatytos metinės išmokos apskaičiavimo formulės, taikomos įvairių kategorijų nuolatinio korpuso operaciniams darbuotojams. Teiktina finansinė parama turi būti nustatoma daugiausia atsižvelgiant į valstybių narių dalyvavimą nuolatiniame korpuse skiriant 2 ir 3 kategorijų darbuotojų. Į finansinės paramos sistemą taip pat turėtų būti įtrauktas kompensavimo mechanizmas, pagal kurį tam tikrais atvejais valstybių narių, iš kurių įdarbinami Agentūros statutiniai darbuotojai (1 kategorijos finansavimas), nacionalinėms tarnyboms būtų mokama kompensacija;
                  
               
                     (5)
                  
                  
                     metinės išmokos apskaičiavimo formulės turėtų būti grindžiamos Reglamento (ES) 2019/1896 61 straipsnio 2 dalyje nustatyta orientacine suma;
                  
               
                     (6)
                  
                  
                     siekiant supaprastinimo ir veiksmingo koordinavimo, kiekviena valstybė narė turėtų paskirti po vieną centrinę nacionalinę instituciją, atsakingą už finansinės paramos valdymą. Centrine nacionaline institucija gali būti paskirtas ir pagal Reglamento (ES) 2019/1896 13 straipsnį paskirtas nacionalinis informacijos centras;
                  
               
                     (7)
                  
                  
                     kad būtų lengviau rengti išmokų prašymus, Agentūra turėtų valstybėms narėms teikti atitinkamą informaciją, visų pirma informaciją apie orientacines sumas ir asmenų, kuriuos Agentūra įdarbino iš nacionalinių tarnybų, skaičių;
                  
               
                     (8)
                  
                  
                     siekiant kompensuoti valstybių narių investicijas į mokymus, skirtus naujiems darbuotojams, pakeičiantiems darbuotojus, baigiančius eiti pareigas nacionalinėse tarnybose, Agentūra turėtų atsižvelgti tik į tuos darbuotojus, kurie savo institucinius santykius su atitinkamomis nacionalinėmis institucijomis galutinai nutraukė arba darbo Agentūroje laikotarpiu sustabdė;
                  
               
                     (9)
                  
                  
                     kad būtų įvykdytos su 2 kategorijos operacinių darbuotojų finansavimu susijusios sąlygos, faktinis bendro nacionalinių sienų apsaugos pareigūnų skaičiaus padidėjimas turėtų būti skaičiuojamas atsižvelgiant į padėtį 2019 m. balandžio 30 d., t. y. kitą dieną po to, kai Europos Parlamentas ir Taryba pasiekė politinį susitarimą dėl teksto, kuris tapo Reglamentu (ES) 2019/1896. Skaičiuojant reikėtų atsižvelgti į bendrą darbuotojų skaičių visose pagrindinėse institucijose, kurios sistemingai prisideda prie Europos sienų ir pakrančių apsaugos pajėgų nuolatinio korpuso deleguojamais darbuotojais, arba – institucijų, turinčių daugiau įgaliojimų nei Agentūros operacinė veikla, remiama nuolatinio korpuso, atveju – atitinkamuose deleguojamais darbuotojais prisidedančiuose tų institucijų padaliniuose;
                  
               
                     (10)
                  
                  
                     valstybės narės turėtų sukurti mechanizmus ir procedūras, kad būtų išvengta finansinės paramos sistemos pažeidimų ir sukčiavimo. Siekiant kuo labiau sumažinti administracinę naštą ir susijusias išlaidas, tokios procedūros ir mechanizmai turėtų būti tiksliniai ir jais turėtų būti atsižvelgiama į rizikos vertinimus;
                  
               
                     (11)
                  
                  
                     kalbant apie tikslą remti valstybių narių pasirengimą prisidėti prie nuolatinio korpuso, svarbu užtikrinti galimybę finansine parama veiksmingai pasinaudoti kuo greičiau. Todėl šis sprendimas turėtų įsigalioti jau kitą dieną po jo paskelbimo Europos Sąjungos oficialiajame leidinyje;
                  
               
                     (12)
                  
                  
                     šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB (2); todėl Airija nedalyvauja priimant šį sprendimą ir jis nėra jai privalomas ar taikomas;
                  
               
                     (13)
                  
                  
                     Islandijos ir Norvegijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos ir Islandijos Respublikos bei Norvegijos Karalystės susitarime dėl pastarųjų asociacijos įgyvendinant, taikant ir plėtojant Šengeno acquis, kurios patenka į Tarybos sprendimo 1999/437/EB (3) 1 straipsnio A punkte nurodytą sritį;
                  
               
                     (14)
                  
                  
                     Šveicarijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis, kurios patenka į Tarybos sprendimo 1999/437/EB 1 straipsnio A punkte nurodytą sritį, minėtą sprendimą taikant kartu su Tarybos sprendimo 2008/146/EB (4) 3 straipsniu;
                  
               
                     (15)
                  
                  
                     Lichtenšteino atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis, kurios patenka į Tarybos sprendimo 1999/437/EB 1 straipsnio A punkte nurodytą sritį, minėtą sprendimą taikant kartu su Tarybos sprendimo 2011/350/ES (5) 3 straipsniu;
                  
               
                     (16)
                  
                  
                     šis sprendimas yra aktas, grindžiamas Šengeno acquis arba kitaip su juo susijęs, kaip apibrėžta 2003 m. Stojimo akto 3 straipsnio 1 dalyje, 2005 m. Stojimo akto 4 straipsnio 1 dalyje ir 2011 m. Stojimo akto 4 straipsnio 1 dalyje;
                  
               
                     (17)
                  
                  
                     šiame sprendime nustatytos priemonės atitinka Europos sienų ir pakrančių apsaugos komiteto nuomonę,
                  
               PRIĖMĖ ŠĮ SPRENDIMĄ:
         1 skyrius
         
            Bendrosios nuostatos
         
         
            1 straipsnis
            Terminų apibrėžtys
            Šiame sprendime vartojamų terminų apibrėžtys:
            
                        1)
                     
                     
                        koregavimo koeficientas – procentinis dydis, taikomas perskaičiuoti į užsienį atvykusių pareigūnų darbo užmokesčiui, atsižvelgiant į vartojimo prekių ir paslaugų kainų skirtumus tarnybos vietoje ir atskaitos mieste, kaip nustatyta Eurostato (6);
                     
                  
                        2)
                     
                     
                        N metai – metai nuo sausio 1 d. iki gruodžio 31 d., kuriais valstybė narė turi įvykdyti Reglamento (ES) 2019/1896 61 straipsnio 3 dalyje nustatytas sąlygas, kad turėtų teisę gauti finansinę paramą;
                     
                  
                        3)
                     
                     
                        metinė išmoka – atitinkamai valstybei narei pasibaigus N metams Agentūros mokama išmoka;
                     
                  
                        4)
                     
                     
                        išankstinė išmoka – atitinkamai valstybei narei nepasibaigus N metams prieš metinę išmoką Agentūros mokama išmoka;
                     
                  
                        5)
                     
                     
                        bendras nacionalinių sienos apsaugos pareigūnų skaičius – bendras darbuotojų skaičius atitinkamuose pagrindinių nacionalinių institucijų padaliniuose arba, kai taikoma, visose pagrindinėse nacionalinėse institucijose, pagal Reglamento (ES) 2019/1896 56 straipsnį sistemingai prisidedančiuose prie Europos sienų ir pakrančių apsaugos pajėgų nuolatinio korpuso deleguojamais darbuotojais.
                     
                  
         
            2 straipsnis
            Agentūros teikiama informacija
            
               1.   Iki N metų sausio 31 d. Agentūra, atsižvelgdama į atitinkamą koregavimo koeficientą, valstybėms narėms praneša tų metų orientacines sumas, apskaičiuotas kiekvienai valstybei narei.
            
            
               2.   Agentūra, apskaičiuodama orientacines sumas, atsižvelgia į naujausias turimas atitinkamas III pareigų grupės 8 lygio 1 pakopos sutartininko darbo užmokesčio vertes, pakoreguotas pritaikius koregavimo koeficientą.
            
         
         
            3 straipsnis
            Tvarka valstybėse narėse
            
               1.   Valstybės narės paskiria vieną centrinę nacionalinę instituciją, atsakingą už finansinės paramos valdymą pagal Reglamento (ES) 2019/1896 61 straipsnį. Valstybė narė pagal 5 straipsnio 1 dalį, 6 straipsnio 1 dalį arba 15 straipsnio 2 dalį informuoja Agentūrą apie paskirtą centrinę nacionalinę instituciją, prieš paprašydama išmokėti pirmąją išmoką.
            
            
               2.   Centrinė nacionalinė institucija:
               
                           a)
                        
                        
                           palaiko ryšius su Agentūra dėl taikytinų sąlygų, nustatytų Reglamento (ES) 2019/1896 61 straipsnio 3 dalyje, stebėsenos;
                        
                     
                           b)
                        
                        
                           užtikrina, kad Agentūrai būtų teikiama visa svarbi informacija, reikalinga Reglamento (ES) 2019/1896 61 straipsnyje nurodytai finansinei paramai valdyti;
                        
                     
                           c)
                        
                        
                           tvarko klausimus, susijusius su finansinės paramos mokėjimu, įskaitant prašymus Agentūrai išmokėti išankstinę išmoką arba išmoką ir atitinkamų išmokų gavimą iš Agentūros;
                        
                     
                           d)
                        
                        
                           perskirsto išmokas nacionalinėms institucijoms proporcingai jų nuolatiniam korpusui skiriamų darbuotojų skaičiui, jei tai numatyta pagal nacionalinę tvarką.
                        
                     
         
         
            4 straipsnis
            Valiuta
            Finansinė parama mokama eurais.
         
         2 skyrius
         
            Išsami išmokų mokėjimo tvarka
         
         
            5 straipsnis
            Išsami metinės išmokos mokėjimo tvarka
            
               1.   Valstybė narė metinės išmokos gali prašyti N+1 metų sausio 1 d. – birželio 30 d. laikotarpiu.
            
            
               2.   Metinė išmoka mokama, jei N metais buvo įvykdytos Reglamento (ES) 2019/1896 61 straipsnio 3 dalyje nustatytos sąlygos. Centrinė nacionalinė institucija gali prašyti finansavimo 2 kategorijos operaciniams darbuotojams tik jeigu atitinkama valstybė narė Agentūrai pateikė išsamią ataskaitą, kad būtų galima patvirtinti mokėtinas sumas pagal Reglamento (ES) 2019/1896 61 straipsnį.
            
            
               3.   Metinę išmoką sudaro vienas ar daugiau šių elementų:
               
                           a)
                        
                        
                           Reglamento (ES) 2019/1896 61 straipsnio 1 dalies a punkte nustatytos sumos: 100 proc. orientacinės sumos, padaugintos iš operacinių darbuotojų, kurie N+2 metams skiriami delegavimui pagal Reglamento 2019/1896 II priedą, skaičiaus (toliau – 2 kategorijos finansavimas);
                        
                     
                           b)
                        
                        
                           Reglamento (ES) 2019/1896 61 straipsnio 1 dalies b punkte nustatytos sumos: 37 proc. orientacinės sumos, padaugintos iš pagal 57 straipsnį faktiškai išsiųstų operacinių darbuotojų skaičiaus, neviršijant III priede nustatytos ribos, ir pagal 58 straipsnį, neviršijant IV priede nustatytos ribos, priklausomai nuo to, kas taikytina (toliau – 3 ir 4 kategorijų finansavimas);
                        
                     
                           c)
                        
                        
                           Reglamento (ES) 2019/1896 61 straipsnio 1 dalies c punkte nustatytos sumos: vienkartinė išmoka, lygi 50 proc. orientacinės sumos, padaugintos iš pareigas nacionalinėje tarnyboje baigusių eiti ir Agentūros statutiniais darbuotojais įdarbintų operacinių darbuotojų skaičiaus (toliau – 1 kategorijos finansavimas).
                        
                     
         
         
            6 straipsnis
            Išsami išankstinės išmokos mokėjimo tvarka
            
               1.   Valstybė narė gali prašyti Agentūros išankstinės išmokos už N metus žmogiškiesiems ištekliams plėtoti prieš tai, kai išmokama atitinkama metinė išmoka. Prašyme aiškiai nurodomos atitinkamų darbuotojų kategorijos. 2 kategorijos finansavimo atveju pateikiamas atitinkamo faktinio darbuotojų skaičiaus padidinimo pagal II priede pateiktą šabloną įrodymas. Toks prašymas gali būti pateikiamas nuo N metų liepos 1 d. iki rugsėjo 15 d.
            
            
               2.   Agentūra išmoka išankstinę išmoką, jei laikotarpiu nuo sausio 1 d. iki išankstinės išmokos prašymo pateikimo dienos buvo įvykdytos Reglamento (ES) 2019/1896 61 straipsnio 3 dalyje nustatytos sąlygos.
            
            
               3.   Išankstinės išmokos prašymas pateikiamas dėl ne mažesnės kaip 50 000 EUR sumos.
            
         
         3 skyrius
         
            Išsami tvarka, susijusi su 2 kategorijos finansavimu
         
         
            7 straipsnis
            2 kategorijos finansavimo sąlygos
            
               1.   2 kategorijos finansavimas N metais mokamas tik tuo atveju, jei valstybės narės bendrai padidina savo bendrą atitinkamų nacionalinių sienos apsaugos pareigūnų skaičių atitinkamu laikotarpiu įdarbindamos naujų darbuotojų.
            
            
               2.   Bendro nacionalinių sienos apsaugos pareigūnų skaičiaus padidėjimas atitinkamoje valstybėje narėje kasmet apskaičiuojamas palyginant darbuotojų skaičių N metų gruodžio 31 d. ir darbuotojų, 2019 m. balandžio 30 d. dirbančių atitinkamuose atitinkamų institucijų padaliniuose arba, kai taikoma, visose pagrindinėse nacionalinėse institucijose, prisidedančiuose prie nuolatinio korpuso deleguojamais darbuotojais.
            
            
               3.   Ne vėliau kaip 2020 m. lapkričio 29 d. valstybės narės, naudodamos I priede pateiktą šabloną, praneša Agentūrai apie savo bendrą nacionalinių sienos apsaugos pareigūnų skaičių 2019 m. balandžio 30 d.
            
         
         
            8 straipsnis
            2 kategorijos finansavimui taikomų sąlygų stebėsena
            
               1.   Valstybės narės per savo centrines nacionalines institucijas pateikia atitinkamą informaciją, kuria patvirtinama, kad N metais įvykdytos su 2 kategorijos finansavimu susijusios sąlygos; tam pildomas II priede pateiktas šablonas. Agentūra patikrina atitinkamą informaciją atlikdama pažeidžiamumo vertinimą N+1 metais.
            
            
               2.   Valstybės narės užtikrina, kad būtų pateikiama visa pakankamai išsami informacija, kad Agentūra galėtų patikrinti, ar įvykdytos 2 kategorijos finansavimo sąlygos.
            
            
               3.   Centrinė nacionalinė institucija turi galėti susipažinti su visais atitinkamų nacionalinių institucijų turimais atitinkamais dokumentais, kurie gali būti susiję su finansinės paramos, teikiamos pagal Reglamento (ES) Nr. 2019/1896 61 straipsnį, valdymu.
            
         
         
            9 straipsnis
            Išankstinių išmokų 2 kategorijai susigrąžinimas
            
               1.   Teikdamos metinės išmokos prašymą, valstybės narės informuoja Agentūrą, jei bendras faktinis darbuotojų skaičiaus padidėjimas N metais buvo mažesnis nei skaičius, už kurį valstybė narė N metais gavo išankstinę išmoką.
            
            
               2.   Remdamasi iš valstybių narių gauta informacija, po audito arba tais atvejais, kai per N+1 metais atliktą pažeidžiamumo vertinimą nustatoma, kad 1 dalyje nurodytas bendras faktinis darbuotojų skaičiaus padidėjimas yra mažesnis, Agentūra susigrąžina skirtumą atitinkančią sumą, atitinkamai valstybei narei pateikdama debetinį dokumentą. Agentūra, sutarusi su valstybe nare, gali nuspręsti nesusigrąžinti sumų ir atitinkamai pakoreguoti kitų metų išmoką.
            
         
         4 skyrius
         
            Išsami tvarka, susijusi su 3 ir 4 kategorijų finansavimu
         
         
            10 straipsnis
            Sąlygos, susijusios su 3 ir 4 kategorijų finansavimu
            
               1.   Visos 3 ir 4 kategorijų finansavimo sumos mokamos atsižvelgiant į darbuotojų, kurie N metais buvo faktiškai išsiųsti 120 iš eilės arba ne iš eilės einančių dienų laikotarpiui, skaičių.
            
            
               2.   Siuntimo, trunkančio mažiau arba daugiau nei 120 dienų, atveju 3 ir 4 kategorijų finansavimas apskaičiuojamas proporcingai, remiantis 120 dienų ataskaitiniu laikotarpiu.
            
            
               3.   Proporcingasis skaičiavimas grindžiamas skaičiavimo vienetu, atitinkančiu vieno būrio nario siuntimą vienai dienai bet kokios nuolatinio korpuso operacinės veiklos reikmėms, įskaitant būtinas kelionės dienas.
            
         
         
            11 straipsnis
            3 ir 4 kategorijų finansavimui taikomų sąlygų stebėsena
            Agentūra, remdamasi savo operaciniais duomenimis apie nuolatinio korpuso narių siuntimą, patikrina, ar įvykdytos su 3 ir 4 kategorijų finansavimu susijusios sąlygos.
         
         
            12 straipsnis
            Sąlygos, susijusios su techninių darbuotojų finansavimu
            
               1.   Jei techninių darbuotojų siuntimas išimtinai viršija Reglamento (ES) 2019/1896 III priede nustatytą didžiausią nacionalinio įnašo dydį, finansinė parama skiriama su sąlyga, kad techniniai darbuotojai pagal to reglamento 57 straipsnį išsiųsti N metais.
            
            
               2.   Jei siuntimas trunka mažiau arba daugiau kaip 120 dienų, techninių darbuotojų finansavimas apskaičiuojamas proporcingai, kaip nustatyta 10 straipsnio 3 dalyje.
            
         
         
            13 straipsnis
            Techninių darbuotojų finansavimui taikomų sąlygų stebėsena
            Agentūra, remdamasi savo operaciniais duomenimis apie veiksmingą siuntimą pagal Reglamento (ES) 2019/1896 57 straipsnį, patikrina, ar įvykdytos su techniniais darbuotojai susijusios sąlygos.
         
         5 skyrius
         
            Išsami tvarka, susijusi su 1 kategorijos finansavimu
         
         
            14 straipsnis
            1 kategorijos finansavimo sąlygos
            
               1.   Agentūra informuoja centrinę nacionalinę instituciją apie darbuotojus, kurie baigė eiti pareigas tos valstybės narės nacionalinėse tarnybose ir pradėjo tarnybą Agentūroje N metais.
            
            
               2.   Prieš informuodama centrinę nacionalinę instituciją, Agentūra gauna atitinkamų darbuotojų patvirtinimą, kad jie nutraukė arba sustabdė savo institucinius santykius su atitinkamomis nacionalinėmis institucijomis.
            
            
               3.   Agentūra 1 dalyje nurodytą informaciją pateikia anonimiškai iki N+1 metų sausio 31 d. , nurodydama atitinkamą nacionalinę instituciją ir darbuotojų, atitinkančių 2 dalies sąlygas, skaičių.
            
         
         6 skyrius
         
            Baigiamosios nuostatos
         
         
            15 straipsnis
            Specialios priemonės 2020 m.
            
               1.   Agentūra ne vėliau kaip 2020 m. lapkričio 12 d. informuoja valstybes nares apie jų 2020 m. orientacines sumas, atsižvelgdama į atitinkamus koregavimo koeficientus.
            
            
               2.   Valstybės narės gali prašyti išankstinės išmokos iki 2020 m. lapkričio 15 d., jei jos pagal 7 straipsnio 3 dalį informavo Agentūrą apie savo bendrą nacionalinių sienos apsaugos pareigūnų skaičių 2019 m. balandžio 30 d.
            
         
         
            16 straipsnis
            Įsigaliojimas
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2020 m. spalio 26 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 295, 2019 11 14, p. 1.
         
            (2)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).
         
            (3)  1999 m. gegužės 17 d. Tarybos sprendimas 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis (OL L 176, 1999 7 10, p. 31).
         
            (4)  2008 m. sausio 28 d. Tarybos sprendimas 2008/146/EB dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos bendrijos vardu (OL L 53, 2008 2 27, p. 1).
         
            (5)  2011 m. kovo 7 d. Tarybos sprendimas 2011/350/ES dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję su patikrinimų prie vidaus sienų panaikinimu ir asmenų judėjimu (OL L 160, 2011 6 18, p. 19).
         
            (6)  Https://ec.europa.eu/eurostat/web/civil-servants-remuneration/correction-coefficients.
      
      
         
            I PRIEDAS
            Bendras nacionalinių sienos apsaugos pareigūnų skaičius 2019 m. balandžio 30 d. pagrindinėse institucijose, kurios sistemingai prisideda prie Europos sienų ir pakrančių apsaugos pajėgų nuolatinio korpuso deleguojamais darbuotojais ir (arba), kai taikoma, atitinkamuose institucijų padaliniuose, kurie prisideda deleguojamais darbuotojais, pagal Reglamento (ES) 2019/1896 56 straipsnį
            
                        Prie Europos sienų ir pakrančių apsaugos pajėgų (EBCG) nuolatinio korpuso veiklos sistemingai deleguojamais darbuotojais prisidedančios institucijos arba prisidedantys institucijų, turinčių daugiau įgaliojimų nei Agentūros operacinė veikla, remiama nuolatinio korpuso, padaliniai, arba šie subjektai kartu.
                     
                     
                        Padalinys institucijoje, turinčioje daugiau įgaliojimų nei Agentūros operacinė veikla, remiama nuolatinio korpuso
                     
                     
                        Skaičius darbuotojų, dirbančių 2019 m. balandžio 30 d. institucijose, kurios sistemingai prisideda prie EBCG nuolatinio korpuso deleguojamais darbuotojais, ir (arba) atitinkamuose prisidedančiuose institucijų, turinčių daugiau įgaliojimų nei Agentūros operacinė veikla, remiama nuolatinio korpuso, padaliniuose
                     
                  
                        
                           [PAVADINIMAS]
                        
                     
                     
                        
                           [institucijos padalinys, kai taikoma]
                        
                     
                     
                         
                     
                  
                        
                           [PAVADINIMAS]
                        
                     
                     
                        
                           [institucijos padalinys, kai taikoma]
                        
                     
                     
                         
                     
                  
                         
                     
                     
                        Bendras skaičius:
                     
                     
                         
                     
                  
      
      
         
            II PRIEDAS
            Išmokos 2 kategorijai prašymo šablonas
            
                        Prie nuolatinio korpuso prisidedanti institucija / padalinys
                     
                     
                        2019 m. balandžio 30 d. faktiškai dirbančių darbuotojų skaičius
                     
                     
                        2020 metai
                     
                     
                        2021 metai
                     
                     
                        2022 metai
                     
                     
                        2023 metai
                     
                     
                        2024 metai
                     
                     
                        2025 metai
                     
                  
                        
                           [pagal atitinkamą valstybės narės instituciją / padalinį]
                        
                     
                     
                        
                           [bendras skaičius]
                        
                     
                     
                        Didžiausias koeficientas:
                     
                     
                        Didžiausias koeficientas:
                     
                     
                        Didžiausias koeficientas:
                     
                     
                        Didžiausias koeficientas:
                     
                     
                        Didžiausias koeficientas:
                     
                     
                        Didžiausias koeficientas:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Naujai įdarbintų darbuotojų skaičius:
                     
                     
                        Naujai įdarbintų darbuotojų skaičius:
                     
                     
                        Naujai įdarbintų darbuotojų skaičius:
                     
                     
                        Naujai įdarbintų darbuotojų skaičius:
                     
                     
                        Naujai įdarbintų darbuotojų skaičius:
                     
                     
                        Naujai įdarbintų darbuotojų skaičius:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Darbą baigusių darbuotojų skaičius:
                     
                     
                        Darbą baigusių darbuotojų skaičius:
                     
                     
                        Darbą baigusių darbuotojų skaičius:
                     
                     
                        Darbą baigusių darbuotojų skaičius:
                     
                     
                        Darbą baigusių darbuotojų skaičius:
                     
                     
                        Darbą baigusių darbuotojų skaičius:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Bendras darbuotojų skaičius:
                     
                     
                        Bendras darbuotojų skaičius:
                     
                     
                        Bendras darbuotojų skaičius:
                     
                     
                        Bendras darbuotojų skaičius:
                     
                     
                        Bendras darbuotojų skaičius:
                     
                     
                        Bendras darbuotojų skaičius:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Faktinis padidėjimas:
                     
                     
                        Faktinis padidėjimas:
                     
                     
                        Faktinis padidėjimas:
                     
                     
                        Faktinis padidėjimas:
                     
                     
                        Faktinis padidėjimas:
                     
                     
                        Faktinis padidėjimas:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Atitinka išmokos skyrimo reikalavimus:
                     
                     
                        Atitinka išmokos skyrimo reikalavimus:
                     
                     
                        Atitinka išmokos skyrimo reikalavimus:
                     
                     
                        Atitinka išmokos skyrimo reikalavimus:
                     
                     
                        Atitinka išmokos skyrimo reikalavimus:
                     
                     
                        Atitinka išmokos skyrimo reikalavimus:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           [valstybė narė]
                        
                     
                     
                        
                           [bendras skaičius]
                        
                     
                     
                        [bendras skaičius]
                     
                     
                        [bendras skaičius]
                     
                     
                        [bendras skaičius]
                     
                     
                        [bendras skaičius]
                     
                     
                        [bendras skaičius]
                     
                     
                        [bendras skaičius]
                     
                  
               Išmokos 2 kategorijai prašymo šablono paaiškinimas
            
            Didžiausias koeficientas – N metais naudojama riba, pagrįsta metiniais įnašais, kuriuos nuolatiniam korpusui turi skirti valstybės narės, deleguodamos darbuotojus ilgam laikotarpiui N+2 metais, pagal Reglamento (ES) 2019/1896 II priedą.
            Naujai įdarbintų darbuotojų skaičius – skaičius darbuotojų, įdarbintų N metais institucijose, kurios sistemingai prisideda prie EBCG nuolatinio korpuso deleguojamais darbuotojais, arba atitinkamuose prisidedančiuose institucijų, turinčių daugiau įgaliojimų nei Agentūros operacinė veikla, remiama nuolatinio korpuso, padaliniuose, arba visuose šiuose subjektuose.
            Darbą baigusių darbuotojų skaičius – skaičius darbuotojų, N metais baigusių dirbti institucijose, kurios sistemingai prisideda prie EBCG nuolatinio korpuso veiklos deleguojamais darbuotojais, arba atitinkamuose prisidedančiuose institucijų, turinčių daugiau įgaliojimų nei Agentūros operacinė veikla, remiama nuolatinio korpuso, padaliniuose, arba visuose šiuose subjektuose.
            Bendras darbuotojų skaičius – bendras N metų gruodžio 31 d. dirbančių darbuotojų skaičius.
            Faktinis padidėjimas – skirtumas tarp N metų gruodžio 31 d. dirbančių darbuotojų skaičiaus ir 2019 m. balandžio 30 d. dirbančių darbuotojų skaičiaus (bazinė vertė).
            Atitinka išmokos skyrimo reikalavimus – bendras N metų gruodžio 31 d. dirbančių darbuotojų skaičius, atėmus 2019 m. balandžio 30 d. dirbančių darbuotojų skaičių (bazinė vertė), neviršijantis tiems metams taikomo didžiausio multiplikatoriaus koeficiento.